钦定古今图书集成/明伦汇编/闺媛典/第093卷 > 周荣藻妻陈藻宋
## 钦定古今图书集成/明伦汇编/闺媛典/第093卷 > 周荣藻妻陈藻宋

按《福清县志》：“陈藻，宋高巷人，增生陈逢春女，适同里
周荣藻。藻病笃，与氏诀曰：‘吾负若，奈何’？氏曰：‘妾知所
处矣，何忧’？藻目遂瞑。氏以簪刺喉几绝，姑急救之，复
甦。越二日，吞金环未死。姑又泣谕之，氏号恸曰：‘妇已
许荣藻矣’。”仍自缢，气绝。时崇祯壬申，年二十有三。